Diari Oficial de la Generalitat Valenciana


Sumari del DOGV 4227, del 12-04-2002 (2002/3584)

Decret 55/2002, de 10 d'abril, del Govern Valencià, pel qual es modifica el Reglament Orgànic i Funcional de la Presidència de la Generalitat Valenciana.
---------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2002/04/10/55/dof/vci/html**

### Dades del document

Número de DOGV
:   4227

Data del DOGV
:   12-04-2002

Secció del DOGV
:   I. DISPOSICIONS GENERALS

Número del document
:   2002/3584


Data del document
:   10-04-2002

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat
    * Conselleria Portaveu del Govern
    * administració regional
    * reglament intern
    * legislació

Decret 55/2002, de 10 d'abril, del Govern Valencià, pel qual es modifica el Reglament Orgànic i Funcional de la Presidència de la Generalitat Valenciana. [2002/S3584]
  
Mitjançant el Decret 109/2000, de 18 de juliol, del Govern Valencià, es va aprovar el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
En la secció primera del capítol V del títol I es regulen les delegacions territorials del Govern Valencià, existents en les tres capitals de província com a expressió organitzativa del principi de desconcentració que, segons el que estableix l'article 80 de la Llei de Govern Valencià, ha de regir l'activitat de l'administració de la Generalitat Valenciana.
  
Amb la modificació del Decret que ara s'aprova, es crea, junt amb les tres delegacions anteriors, la Subdelegació Territorial del Govern Valencià a Elx, també com a manifestació de l'esmentat principi de desconcentració que permet aconseguir la màxima proximitat de l'administració al ciutadà.
  
En aquesta creació s'ha considerat fonamentalment el fet que aquest municipi és el tercer de la Comunitat Valenciana que compta amb un major nombre d'habitants. Aquesta concentració de població comporta una superior intensitat en l'activitat de l'administració autonòmica en l'àmbit territorial i, per tant, una més àmplia quantitat d'assumptes a tramitar i coordinar.
  
Per tot això, en virtut del que estableixen els articles 35.f) i 70 de la Llei 5/1983, de 30 de desembre, de la Generalitat Valenciana, de Govern Valencià, a proposta del president de la Generalitat Valenciana i amb la deliberació prèvia del Govern Valencià, en la reunió del dia 10 d'abril de 2002,
  
Decrete
  
Article únic
  
Es modifica la secció primera del capítol V i s'afegeix l'article 38.3, del títol I del Decret 109/2000, de 18 de juliol, del Govern Valencià, pel qual es va aprovar el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern, i se'ls dóna la redacció següent:
  
«Article 33
  
1. Sota la dependència del secretari general es troben les delegacions territorials del Govern Valencià a Alacant, Castelló i València.
  
Al capdavant d'aquestes figura el delegat territorial.
  
2. Es crea, així mateix, amb la dependència del secretari general, la Subdelegació Territorial del Govern Valencià a Elx, al capdavant de la qual existirà el subdelegat territorial.
  
Article 34
  
El delegat territorial del Govern Valencià és el representant permanent del Govern Valencià a la província, i exerceix la superior direcció dels serveis perifèrics de l'administració autonòmica. Sota la seua dependència està el secretari de la Delegació Territorial del Govern Valencià, que té la direcció dels serveis territorials de la Presidència, que serviran de suport administratiu i tècnic de la Delegació Territorial del Govern Valencià.
  
Article 35
  
1. El delegat territorial del Govern Valencià és l'executor de la política del Govern Valencià a la província i, per tant, té atribuïdes les facultats següents:
  
a) Impulsar i coordinar l'activitat de l'administració de la Generalitat Valenciana a la província.
  
b) Actuar com a òrgan de comunicació, col·laboració i cooperació amb les administracions general de l'estat i local de la província, sense perjudici d'altres mecanismes de cooperació i col·laboració legalment previstos.
  
c) Informar i, si s'escau, proposar al Govern les inversions públiques a la província, impulsant i controlant la seua realització.
  
d) Transmetre i executar, si s'escau, les ordres i directrius que reba del Govern Valencià o dels titulars de les distintes conselleries.
  
e) Presidir el ple i, si s'escau, les comissions delegades de la Comissió Territorial de Coordinació del Govern Valencià.
  
2. Al subdelegat territorial del Govern Valencià a Elx li correspon, en aquest àmbit territorial, impulsar i coordinar l'activitat de l'administració de la Generalitat Valenciana; actuar com a òrgan de comunicació, col·laboració i cooperació, i també informar i, si s'escau, proposar al Govern les inversions públiques, impulsant i controlant la seua realització; i transmetre i executar, si s'escau, les ordres i directrius que reba del Govern Valencià o dels titulars de les distintes conselleries.
  
El subdelegat territorial del Govern Valencià a Elx formarà part de la Comissió Territorial de Coordinació d'Alacant.
  
Article 36
  
Els delegats territorials del Govern Valencià podran informar les propostes de nomenament dels directors territorials de les distintes conselleries i del secretari de la Delegació Territorial a la seua província, i hauran de ser informats prèviament dels seus nomenaments.
  
Article 38
  
3. Sense perjudici del que estableix el número 1 d'aquest article, de la Comissió Territorial de Coordinació d'Alacant formarà també part el subdelegat territorial del Govern Valencià a Elx».
  
DISPOSICIÓ FINAL
  
El present decret entrarà en vigor el dia de la seua publicació en el Diari Oficial de la Generalitat Valenciana.
  
Elx, 10 d'abril de 2002
  
El president de la Generalitat Valenciana,


Còpia Permalink ELI